Opatija Heiligenkreuz

mini|Opatija Heiligenkreuz
**Opatija Heiligenkreuz** (; u prijevodu "Opatija Svetog Križa") jest cistercitski samostan u općini Heiligenkreuz u južnom dijelu Bečke šume (), otprilike 13km sjeverozapadno od Badena u Donjoj Austriji. Iako su je opljačkali Osmanlije u 17. vijeku, a cistercite proganjali nacisti (1938–1945), nikada nije bila uništena ili raspuštena. Osnovana 1133. godine, opatija Heiligenkreuz je drugi najstariji cistercitski samostan i najstariji kontinuirano naseljen i aktivan samostan na svijetu.

mini|lijevo|Glavni ulaz u opatiju
mini|lijevo|Dvorište opatije
[mini|[Tlocrt opatije Heiligenkreuz]]

## Historija 
Opatiju Heiligenkreuz osnovao je 1133. sveti Leopold, markgrof Austrije, na nagovor svog sina Otta. Sveti Leopold je Otta poslao na studije u Pariz gdje je mladi princ čuo za cistercitski red, novi reformski pokret benediktinaca. Po povratku u Austriju, Otta su posjetili cisterciti iz opatije Morimond, koje je toliko zavolio da je otišao k njima i zaredio se. Kasnije je uvjerio svog oca da osnuje cistercitski samostan u Austriji: Heiligenkreuz. Danas u samostanu živi i radi otprilike 90 redovnika, od kojih polovina živi u samostanu, četrnaest u prioratu Stiepel osnovanom 1988. u Bochumu i osam u prioratu Neuzelle (Njemačka), a ostali u obližnjim župama.

Samo nekoliko samostana u Evropi ima kontinuiranu redovničku tradiciju od 12. vijeka do danas te odgovarajuće objekte koji su i funkcionalni i reprezentativni. Heiligenkreuz je dobar primjer kontinuiteta kroz stilove romanike, gotike i baroka. Samostanski prostori tipičnih obilježja srednjovjekovnog cistercitskog samostana predstavljaju historiju arhitekture i razvoj građevinarstva od srednjeg vijeka do primjera svih kasnijih stilova. Također, prvobitna samostanska funkcija je u potpunosti očuvana, odnosno srednjovjekovni samostanski objekti se i dalje koriste za svoju prvobitnu svrhu: oni ilustruju punu duhovnu dimenziju, ali i historijski, umjetnički i kulturni značaj takvog mjesta. Srednjovjekovni dijelovi samostanskog kompleksa (crkva, samostan, stambeni objekti) koji su od velikog značaja za historiju arhitekture su, između ostalog, i vrhunski primjeri srednjovjekovnih dekoracija od stakla, raskošni barokni enterijeri i namještaj, te velika biblioteka sa umjetničkom zbirkom. Opatija Heiligenkreuz je sinonim za monašku tradiciju i odgovorno očuvanje historijskog nasljeđa: zbog toga ju je Austrija 1994. kandidovala za uvrštavanje na UNESCO-ov spisak mjesta Svjetske baštine u Evropi.

U neposrednoj blizini opatije Heiligenkreuz nalazi se Međubiskupijska bogoslovija *Leopoldinum* (, nekadašnji *Collegium Rudolphinum*), koja je otvorena za sve koji se školuju za buduće svećenike.

## Značajni članovi opatije 
[mini|[Grb opatije Heiligenkreuz]]
[mini|Fasada samostanske crkve ispred koje se vidi i stub [Sveto Trojstvo|svetog Trojstva]]
mini|Unutrašnjost samostanske crkve

### Poglavari opatije Heiligenkreuz 
Od 10. februara 2011. opat opatije Heiligenkreuz je Maximilian II Heim.

### Ostali istaknuti članovi opatije  
* Heinrich von Schüttenhofen (13. vijek), pisac
* Gutolf († oko 1300), učenjak, propovjednik, hroničar i oko 1270. opat samostana Marienberg u austrijskom Gradišću
* Anton Wolfradt (1582–1639), bečki biskup
* Alberich Mazak (1609–1661), barokni kompozitor
* Mathias Palffy (1602–1647), od 1639. do 1647. obnovitelj i vrhovni opat teritorijalne opatije Pannonhalma
* Martino Altomonte (1657–1745), slikar
* Giovanni Giuliani (1664–1744), slikar i skulptor
* Dominik Bilimek (1813–1884), zoolog i botaničar
* Wilhelm Anton Neumann (1837–1919), bibličar i rektor Univerziteta u Beču
* Nivard Schlögl (1864–1939), profesor egzegeze Starog zavjeta na bečkom Univerzitetu 
* Jörg Lanz von Liebenfels (1874–1954), teoretičar rase koji je napustio opatiju 1899. godine, manje od godinu dana nakon zaređenja za svećenika
* Alberich Rabensteiner (1875–1945), prior opatije Neukloster i mučenik u posljednjim danima Drugog svjetskog rata
* Bernhard Vošicky (* 1950), pisac duhovnih knjiga i ispovjednik
* Meinrad Tomann (* 1957), generalni prokurator cistercitskog reda (1995–2015) i bivši prior opatije Heiligenkreuz (2017–2022)
* Christian Feurstein (1958–2017), prior opatije Heiligenkreuz i opat cistercitske opatije Rein u austrijskoj pokrajini Štajerskoj (2010–2015)
* Raphael Statt (* 1958), skulptor
* Karl Wallner (* 1963), direktor austrijskog Papinskog misijskog ureda () i bivši rektor Filozofsko-teološke visoke škole Benedikt XVI () u Heiligenkreuzu
* Wolfgang Gottfried Buchmüller (* 1964), teolog i rektor Filozofsko-teološke visoke škole Benedikt XVI u Heiligenkreuzu
* Alkuin Volker Schachenmayr (* 1969), crkveni historičar
* Johannes Paul Chavanne (* 1983),  prior i portparol opatije Heiligenkreuz, docent za liturgiku i generalni sekretar Filozofsko-teološke visoke škole Benedikt XVI u Heiligenkreuzu

## Također pogledajte 
* The Cistercian Monks of Stift Heiligenkreuz
* Pećina Gospe Lurdske u Heiligenkreuzu
* Sancta Crux
* Be&Be

## Literatura 
* Ernst Bacher (ur.), *Die Kunstdenkmäler Österreichs*, Beč: Anton Schroll & Co, 1981. 

## Reference 
## Vanjski linkovi 
* Službeni sajt opatije Heiligenkreuz
* Cistercitski samostan Heiligenkreuz – kakvo je to mjesto? (dio službenog sajta na hrvatskom jeziku)
* SoundCloud.com – Stift Heiligenkreuz
* YouTube – Stift Heiligenkreuz
* Fragmentarium sanctae crucis: Notizen zur Hausgeschichte der Zisterzienserabtei Heiligenkreuz
* Heiligenkreuz / K-TV – Katholisches Fernsehen: Studio1133

Kategorija:Heiligenkreuz (Donja Austrija)
Kategorija:Cistercitski samostani
Kategorija:Katolički vjerski objekti u Austriji
Kategorija:Romanička arhitektura
Kategorija:Gotička arhitektura
Kategorija:Barokna arhitektura